Мүфтият Мьянмадағы мұсылмандарға қатысты мәлімдеме жасады
"Мүфтият Мьянмадағы мұсылмандарға қатысты мәлімдеме жасады" | "https://abai.kz/post/58591"
TITLE: Мүфтият Мьянмадағы мұсылмандарға қатысты мәлімдеме жасады
URL: https://abai.kz/post/58591
META: "Мүфтият Мьянмадағы мұсылмандарға қатысты мәлімдеме жасады" | "https://abai.kz/post/58591"
DATE: 05.09.2017
AUTHOR(s): Abai.kz
TOTAL WORDS: 131
TEXT: Қазақстан мұсылмандары діни басқармасы Мьянмада орын алған қайғылы оқиғаға байланысты қатты алаңдаушылық білдіріп, жергілікті тұрғындарға жасалған қасіретті қатаң айыптайды, - деп хабарлайды Abai.kz ақпараттық порталы. « 400-ден астам адамның өмірін қыршыннан қиған қасіретті оқиға әлемнің әр түкпіріндегі мұсылман жұртының ғана емес барша адамзаттың алаңдаушылығын тудыруда», - дейді діни басқарма өкілдері. ҚМДБ еліміздегі барша халықтан нақақтан құрбан болған, зорлық, зомбылық көрген адамдар үшін Бір Алладан дұға етуді сұрайды. « Өйткені Алла елшісі: «Дұға мұсылманның қаруы» деген. Мьянмадағы адамды азаптап өлтірудің шектен шыққан бұл көрінісі біздің де жанымызға қатты батты. Алла Тағала қасиетті Құранда: «Жазықсыз бір адамның қанын төгу – жер бетіндегі бүкіл адамды өлтіргенмен бірдей» , – деп ескерткен. Алланың күллі адамзатқа жіберген бұл ашық ескертуін ұмытпауымыз керек. Жаратушы Иеміз барша адамзат баласына мейірім-шапағат, бейбіт өмір, ынтымақ, сабыр берсін!» делінген хабарламада. Abai.kz
